cyanic-selkie/wikianc huggingface dataset:
ג'ודית' היומן
ג'ודית' ("ג'ודי") אלן היומן (באנגלית: Judith Ellen "Judy" Heumann; 18 בדצמבר 1947 – 4 במרץ 2023) הייתה יהודייה אמריקאית פעילה למען זכויות אנשים עם מוגבלות, שנחשבה לאחת ממובילות המאבק לקידום זכויות של אנשים עם מוגבלות בארצות הברית ובעולם. עבודתה עם ממשלות, ארגונים לא ממשלתיים, מלכ"רים וארגונים שונים הובילה לתרומות משמעותיות לפיתוח חקיקה וקידום מדיניות המקדמת זכויות אדם של ילדים ומבוגרים עם מוגבלויות. במסגרת עבודתה בבנק העולמי ובמחלקת המדינה של ארצות הברית, הובילה היומן את הזרם המרכזי של זכויות אנשים עם מוגבלות במישור הבינלאומי.
קליצבוס
קליצבוס שנודע בעבר כטיטי (שם מדעי: Callicebus) הוא סוג של קופים מתת-משפחת הטיטים שבמשפחת הצבוסיים, תת-סדרת קופים רחבי אף. במקור סוג זה היה היחיד ששרד בתת-משפחת הטיטים (Callicebinae) - תת-משפחה שהכילה עוד 6–7 סוגי קופים שנכחדו. בשנת 2016 הפרידו חלק מהחוקרים את חלק מהמינים לשני סוגים חדשים - כרצבוס (Cheracebus) ופלקטורוצבוס (Plecturocebus).
מאפיינים
קופי הטיטי הם יומיים ושוכני עצים, המעדיפים יערות סבוכים הסמוכים למקורות מים. הם מנתרים בקלות מענף לענף, ולכן נקראים בגרמנית 'קוף קופץ'. בבוקר ובערב הם עוסקים באכילה ללא הרף, המופסקת רק לצורך מנוחת הצהריים ושנת הלילה.
יעקב ז'אק אמיר
ביוגרפיה
בספטמבר 2021 נחנך בית ספר יסודי חדש על שמו בדימונה.
כביש 4
תכנון לעתיד
בחברה הלאומית לדרכים בישראל מתבצע מעקב ממושך על הכביש ועל היקף התנועה בו, ומדי כמה חודשים מתקבלות החלטות לגבי שיפוצים ושינויים בכביש. המגמה העיקרית היא למחלף את הכביש בקטעים העמוסים, ולהוסיף לו נתיבים בהתאם לצורך. הכוונה העתידית היא שבסופו של דבר הכביש יהיה ממוחלף לכל אורכו, ושמספר הנתיבים בו ינוע משני נתיבים לכל כיוון בקטעים הפחות עמוסים ועד לארבעה נתיבים לכל כיוון בקטעים העמוסים.
בשנת 2007 התבצעו עבודות תכנון ראשוניות של מחלוף צמתים באזור השרון, רעננה, אשדוד ואשקלון. לאחר המחלוף תהיה הנסיעה בכביש רצופה וללא רמזורים מאזור השרון עד לקצהו הדרומי של הכביש ליד רצועת עזה. בשנת 2011 החלה הסבת צומת דרור במפגש עם כביש 553 למחלף באמצעות הקמת גשר מעל כביש 4. בפרויקט הושקעו 350 מיליון שקל והקמתו ארכה שלוש שנים.
רומן פוטין
ראשית חיים
סבו של רומן פוטין, אלכסנדר, היה דודו של נשיא רוסיה, ולדימיר פוטין. פוטין נולד בריאזאן, רוסיה, בשנת 1977.
קריירה
רומן פוטין הוא יו"ר קבוצת MRT ובעלים משותף לשלוש חברות רוסיות נוספות: Gazstroiholding, Modernizatsiya Rechnogo Transporta ו-Frantsuzskie Aviatsionnye Technologii. החברה השנייה מארגנת שירותי נוסעים על נהר מוסקבה במטרה לצמצם את עומסי התנועה ואילו השלישית מייצרת אוטוג'ירואים.
מאז 2013 פוטין הוא יועץ השקעות פרטי עצמאי, המספק ייעוץ לפרויקטים של השקעות ברוסיה. במרץ 2014 הקים פוטין חברת ייעוץ משלו בשם פוטין ייעוץ בע"מ, המסייעת למשקיעים זרים לממש פרויקטים של השקעה ברוסיה.
נכסים ורכישות בולטות
בספטמבר 2015 פוטין קנה את היאכטה היוקרתית "Silverfast" תמורת 90 מיליון דולר במהלך מופע היאכטות במונקו והוא גם הבעלים של אי בגודל 38 דונם באיי בהאמה, שם קנה תמורת 75 מיליון דולר.
פוליטיקה
בשנת 2020 נכנס רומן פוטין לפוליטיקה הרוסית. במרץ הודיע על הקמת המפלגה "אנשים של עסקים". לדבריו, הוא תומך במדיניות דודנו, הנשיא פוטין ורוצה לסייע לממשלה ביוזמות החיוביות שלה. במקביל, הוא לא שלל התמודדות עם דודו, מכיוון שהמפלגה הייתה צריכה להיות בעלת שאיפות משלה.
קונסטנטין קנטמיר
שלטונו
קנטמיר ניהל יחסים טובים עם הפטריארכיה האקומנית מקונסטנטינופול וראשה, הפטריארך יאקוב השלישי ערך ביקור במולדובה בספטמבר 1688. היחסים עם השליט שרבאן קנטקוזינו, שתמך בבחירתו, הפכו עם הזמן למתוחים. גם הקשרים עם השליט הבא של ולאכיה, קונסטנטין ברנקוביאנו היו מעורערים, כשברנקוביאנו תמך באויביו של קטנטמיר.
דמותו במדיה האמנותית
תחריט דומה חתום על ידי פרנסואה לנגלואה, מן העיר שארטר (1647-1589) עם חתימה והקדשה השתייך בעבר לאוסף המוזיאון האתנוגרפי ו.א. דשקוב במוסקבה והחל מ-1924 נמצא במוזיאון הממלכתי להיסטוריה במוסקבה. ככל הנראה לנגלואה התיידד עם קנטמיר בפולין ואירח אותו בפריז בשנים 1647-1643.
אוטואמנציפציה!
על החוברת
בספרו תיאר פינסקר את השנאה כלפי העם היהודי המפוזר באירופה, שנאת הזר. היהודים הם אומה מתה-חיה – "רוח רפאים", משום שהם חסרי מולדת ועצמאות, ולכן נראים מוזרים וזרים. על רקע זה, טען הרופא פינסקר, פיתחו האירופאים כלפיהם "יודופוביה" ('פחד מיהודים') – מחלת נפש שאינה בת ריפוי, ואשר עוברת בין הגויים בתורשה. היודופוביה מתבטאת באנטישמיות. הואיל ופינסקר לא ראה באנטישמיות תופעה בת-חלוף, הוא טען כי אין טעם בניסיונם של היהודים לפתור זרוּת זו בחסדי השלטון, שיעניק להם שוויון וזכויות (אמנציפציה). פינסקר דגל ברעיון ה"אוטואמנציפציה" – שחרור עצמי, התרחקות מהגויים ומעבר מאנומליות לנורמליות.
סופרנובה G1.9+0.3
גילוי
אירוע הסופרנובה עצמו לא תועד על ידי אסטרונומים בזמן התרחשותו, מכיוון שהיא ממוקמת קרוב למרכז הגלקסיה ומוסתרת על ידי ענני אבק. רק תחילת התצפיות בגלי רדיו ורנטגן אפשרו לאסטרונומים לעבור מכשול זה ולהתחיל לחקור את המתרחש במרכז הגלקסיה. הגילוי פורסם במאי 2008 במסיבת עיתונאים של נאס"א.
Skyfall (שיר)
Skyfall (בעברית: שמיים נופלים) הוא סינגל שהוקלט על ידי הזמרת-יוצרת הבריטית אדל. השיר יצא לאור ב-5 באוקטובר 2012, כסינגל הראשון והיחיד מתוך הפסקול של הסרט "סקייפול", תחת חסותן של חברות התקליטים קולומביה רקורדס ואקס-אל רקורדינגס.
פרידריך האייק
קורות חייו
פרידריך האייק נולד בווינה של סוף המאה התשע עשרה, שהייתה אז מרכז תרבותי חשוב, לצד פריז ולונדון. משפחתו של האייק נמנתה עם האליטה התרבותית של בירת אוסטרו-הונגריה: אביו היה רופא ובוטניקאי, סבו היה ידיד של אויגן פון בהם-באוורק והפילוסוף לודוויג ויטגנשטיין היה אחיין מדרגה שנייה.
קבלת פרס נובל בשנת 1974 עוררה מחדש את העניין בהאייק והחייתה שוב את האסכולה האוסטרית, שהפכה לכוח חשוב יותר בעולם הכלכלה. האייק עצמו חזר לפרסם אחרי שקיבל את הפרס. בשנת 1976 יצא ספרו "תעתועי הצדק החברתי", שהוא הכרך השני מתוך הטרילוגיה "חוק, חקיקה וחרות". האייק הסתייג בתוקף מהרעיון של צדק חברתי. הוא השווה את השוק למשחק שבו "אין טעם לקרוא לתוצאה צודקת או לא צודקת", וטען כי "צדק חברתי הוא ביטוי ריק ללא תוכן ניתן להגדרה". כמו כן "תוצאות המאמצים של הפרט הן בהכרח בלתי צפויות, ולשאלה האם חלוקת ההכנסות הנובעת מהם צודקת אין שום משמעות". הוא רואה כל ניסיון של הממשלה לחלוקה מחדש של ההכנסות או ההון בתור חדירה פסולה לחופש הפרט: "העיקרון של צדק חלוקתי, מרגע החלתו, לא יתממש עד שכל החברה תאורגן על פיו. זה ייצור סוג של חברה אשר מכל הבחינות תהיה ההפך של חברה חופשית."
מחזור העסקים
ב-1941, האייק המשיך לפרסם יצירות על כלכלת המידע, הפילוסופיה הפוליטית, התאוריה של המשפט ופסיכולוגיה. לעיתים רחוקות כתב גם על מקרו-כלכלה. האייק לא נמנה עם סגל חברי מחלקת הכלכלה של אוניברסיטת שיקגו, ולא השפיע על תחיית התאוריה הנאו-קלאסית שהתעוררה שם (ראה ערך אסכולת שיקגו). בשנת 1974, כאשר חלק את פרס נובל לכלכלה עם הכלכלן השוודי גונאר מירדאל, התלונן גונאר על זיווגו עם "אידאולוג". מילטון פרידמן הכריז על עצמו כעל מעריץ עצום של האייק, אך לא בזכות עבודתו הכלכלית. כלשונו:"'אני חושב ש'מחירים וייצור' הוא ספר פגום מאוד, ואני חושב ש[תאוריית ההון שלו] בלתי ניתנת לקריאה, ומצד שני, 'הדרך לשעבוד' הוא אחד הספרים הגדולים של ימינו'."
דיקטטורה
הוא הסביר והסתייג כי:"'זו אינה תקווה וודאית, משום שהיא תמיד תהיה תלויה ברצונו הטוב של הפרט, ויש מעט מאוד אנשים שאפשר לסמוך עליהם, אבל אם זו ההזדמנות היחידה שקיימת ברגע מסוים, היא עשויה להיות הפתרון הטוב ביותר למרות זאת, רק אם וכאשר הממשלה הדיקטטורית מכוונת בצורה ברורה את צעדיה לקראת דמוקרטיה מוגבלת'."עבור האייק, ההבדל המהותי לכאורה בין סמכותניות וטוטליטאריות הוא בעל חשיבות רבה, והוא שם דגש רב על ההבחנה הזאת בהגנתו על דיקטטורה כמעבר לדמוקרטיה. לדוגמה, כאשר האייק ביקר בוונצואלה במאי 1981, הוא התבקש להגיב על שכיחותם של משטרים טוטליטריים באמריקה הלטינית. בתגובה, הזהיר האייק מפני "ערבוב טוטליטריות עם סמכותניות", ואמר כי הוא אינו מודע ל"ממשלות טוטליטריות באמריקה הלטינית, והיחידה היא צ'ילה תחת משטר איינדה".
ליאון קונסטנטינובסקי
ליאון קונסטנטינובסקי (1946 – 22 באוקטובר 2021) היה כדורגלן, ששיחק בעמדת החלוץ ומאמן ישראלי. קונסטנטינובסקי זוהה בעיקר עם קבוצת מכבי רמת עמידר, בה גדל והיה אחד מכוכבי הקבוצה לאורך שנות ה-60 וה-70, ובהמשך אימן אותה.
מריה דרם
תולדות חייה
מרים דרם גדלה במשפחה בורגנית, ליברלית, מבוססת, ברובע ה-17 בפריז. אביה, שהיה סוחר, הלך שבי אחרי רעיונותיו של וולטיר, במיוחד ככל האמור בהתנגדות לכנסייה ועוינות כלפי זרם הישועים. עם זאת חי בשלום עם הליכת אשתו למיסה פעמיים-שלוש בשנה ולהטבלת בתו בכנסייה. למרות נטייתו האנטי כנסייתית של אביה, ואמונתה השטחית של אימה, דרם הרגישה צורך ללמוד את התנ"ך, ואת סיפורי אבות הכנסייה, ולנסות להבין את דתות המזרח. היא למדה יוונית ולטינית כדי להבין את הכתבים העתיקים, והתעמקה בחיבורי הפילוסופים של תקופת ההארה במאה ה-18 כתומס הובס, ג'ון לוק, הברון ממונטסקיה, דקארט, ז'אן ז'אק רוסו ואחרים. כבר בגיל עשרים הייתה משכילה מאוד, מסורה לאידיאלים, שואפת לשלמות ומאמינה ביכולת לבנות חברה על יסודות של חופש והחתירה לשוויון. דרם האמינה בשינוי חברתי מדורג ואיטי יותר מאשר במהפכות. בפעילותה הפוליטית חיפשה דרכים להובלת רפורמות מתקדמות שיקדמו שינוי כזה.
הבונים החופשיים
בזמן שבו רעיונות פמיניסטיים הסעירו את חיי הרוח בתקופתה והבליטו את הניגודים בין הרפובליקנים לבין השמרנים, איפשרו לה השכלתה ורהיטותה להפגין את כישוריה כנואמת.
חוני המעגל
באגדות התלמוד
בתלמוד הבבלי מופיעה אגדה באשר למותו של חוני, לפיה כאשר הלך חוני בדרך ראה אדם נוטע חרוב, ושאל אותו מדוע הוא עושה כן, שכן החרוב יישא פרי רק בעוד שבעים שנה. האדם אמר שהוא נוטע את החרובים לדורות הבאים, והוסיף את האמרה המפורסמת:. ישב חוני, התנמנם והתעורר כעבור שבעים שנה. כאשר קם משנתו, מצא את נכדו של אותו אדם כשהוא לוקט מפירות החרוב. משנכנס לבית המדרש, תירץ חוני כל קושיה שעלתה בבית המדרש. אמרו החכמים שהמאמרים מיושבים וברורים משל היה פה חוני המעגל שהיה מיישב ומברר את הדברים בזמנו. כאשר אמר להם כי הוא חוני, איש לא האמין לו, ומרוב צער, התפלל חוני וביקש שימות, ואכן הוא מת. בעקבות כך, טבע רבא את האימרה "או חברותא או מיתותא" (או חבר או מיתה).
לפי התלמוד הירושלמי מאורע זה אירע לחוני המעגל הקדום, אבי אביו של חוני המעגל, שהתפלל גם הוא על הגשמים, ושבעים השנים שבהן הוא נם היו שבעים שנות הגלות. הוא נרדם חבוי במערה – שאליה נכנס להתגונן מגשמים – סמוך לחורבן הבית הראשון והקיץ לאחר בניין הבית השני. לפי נוסח זה, כאשר טען שהוא חוני, אמרו לו שידוע, שכאשר חוני היה נכנס לעזרה בבית המקדש הייתה העזרה מאירה, נכנס לכן לעזרה והיא אכן האירה, ואז קרא על עצמו את הכתוב בתהילים : "בשוב ה' את שיבת ציון היינו כחולמים".
סאלם (נפת שכם)
לאחר 1967
לאחר הסכם אוסלו, 27% מאדמות הכפר מוגדרות כשטח B, ו-73% הנותרים הם שטח C. בשנת 1996 נסלל על אדמות הכפר כביש עוקף להתנחלות אלון מורה - כביש 555. הנסיעה על הכביש אסורה לתושבי הכפר ונמנעת מהם הגישה אל אדמות הכפר שמעבר לכביש.
חוק האחריות למוצרים פגומים
תוכן החוק
הרתעה: להרתיע יצרנים מיצירת מוצר פגום, לגרום להם לייצר מוצרים בטוחים לשימוש ולעודד יצרנים לשפר מוצרים.
משבר (סרט, 2021)
תקציר עלילת הסרט
- אדריכלית (לילי) המתאוששת מהתמכרות לאוקסיקודון עוקבת אחר האמת מאחורי היעלמות בנה.
אל-מיסוד
אַל-מִיסּוּד (באנגלית: Deinstitutionalization; על פי האקדמיה ללשון העברית: פירוק מיסוד) הוא תהליך חברתי ושם כולל לתנועות חברתיות הדוגלות בשחרור אנשים עם מגבלה נפשית מן המוסדות הפסיכיאטריים, בהתאם לעיקרון לפיו יש להם הזכות לקבל טיפול כשהם חיים בקהילה, וללא הגבלת החופש שלהם.
יהודה איש קריות (סרט)
יהודה איש קריות (באנגלית: Judas) הוא סרט דרמה אמריקאי שיצא לאקרנים בשנת 2004 ומספר את סיפורו של יהודה איש קריות, הבוגד האולטימטיבי בתאולוגיה הנוצרית, כבעל תכונות חיוביות, השואף לשחרר את היהודים משלטונם של הרומאים.
מרכז אונו למשפט חברתי קליני
המוטו של המרכז הוא "לשלב בין החזון החברתי של הקריה האקדמית אונו המבקש לשנות את פני החברה בישראל לבין היותה מוסד אקדמי חינוכי, זאת, על ידי הקנייתם של כליים משפטיים מעשים בצד הוראה משפטית תאורטית." בהתאם לכך המרכז שואף "לפתח בקרב דור המשפטנים לעתיד רגישות לתופעות של חוסר צדק ולהגביר את מעורבותם בחברה באמצעות החוויה והכלים המשפטיים אותם רכשו כאשר העניקו סיוע משפטי".
בודווראקו
בודווראקו (בהונגרית: Bódvarákó) הוא כפר זעיר במחוז בורשוד-אבאוי-זמפלן שבצפון מזרח הונגריה.
ממלכת הונגריה
המרד ההונגרי והפשרה של 1867
שנת 1848, היא שנת "אביב העמים", הביאה את המהפכה אף להונגריה. בהנהגתו של הרפורמיסט לאיוש קושוט ניסו המהפכנים להקים מדינה בעלת שלטון עצמי, אך מבלי לפרוק את מסגרת בית הבסבורג. גם הסדר זה לא היה לרוחם של בני הבסבורג, ובמלחמה שפרצה לחמו ההונגרים כנגד האוסטרים, אך גם כנגד המיעוטים הלאומיים בארצם הם, אשר דרשו אף הם את חירותם הלאומית.
Wings (אלבום של BTS)
הפקה והוצאה לאור
האלבום נכתב בהשראת רומן החניכה "דמיאן" מאת הרמן הסה, ועסק בהתמודדות עם פיתויים. הסביר מנהיג הלהקה RM במסיבת עיתונאים שנערכה לקראת פרסום האלבום. שוגה הוסיף כי
הצלחה מסחרית
Wings עלה מיד עם פרסומו לפסגת שמונה מצעדי מוזיקה שונים, ודורג במקום הראשון במצעד האלבומים של iTunes ב-23 מדינות. האלבום אף דורג במקום ה-26 במצעד הבילבורד 200, עם 16,000 יחידות שקולות לאלבום בארצות הברית - השבוע הטוב ביותר לאלבום קיי-פופ אי פעם, והפך לאלבום הנמכר ביותר בתולדות מצעד המוזיקה של Gaon.
דייהטסו
דור 2 (2007 - 2011)
בשנת 2010 עבר מתיחת פנים קלה והתווספו לו מערכות נוספות כגון:
סנט לואיס (ספינה)
מסקנות
ישנן טענות לא מבוססות שיוזף גבלס, שר התעמולה הנאצי, לכאורה עמד מאחורי מסע זה. היטלר השתמש במסע כדי להוכיח את טענתו, שהעולם כולו למעשה מסכים עמו שהיהודים אינם רצויים, וכך התבטא מספר פעמים.
באג
אטימולוגיה
הופר איננה זאת שמצאה את החרק, כפי שהיא בעצמה מודה, והתאריך לא היה 1945 אלא 9 בספטמבר 1947. המפעיל שמצא את הבאג היה מודע למונח ההנדסי המקורי ומשועשע, שמר את החרק עם ההערה "First actual case of bug being found". אף שברור כי מפעילי מארק II לא טבעו את המונח באג, נטען שהם המציאו את המונח debug (ניפוי).
Sale el Sol (שיר)
Sale el Sol (באנגלית: The Sun Comes Out, ובעברית: השמש זורחת) הוא סינגל שהוקלט על ידי הזמרת הקולומביאנית שאקירה, מתוך אלבומה התשיעי, Sale el Sol. השיר יצא לאור ב-4 בינואר 2011, כסינגל השני מתוך האלבום.
ארמאזי
אַרְמָאזִי (בגאורגית: არმაზი) הוא אתר ארכאולוגי בגאורגיה, 4 ק"מ דרומית-מערבית למצחתה ו-22 ק"מ צפונית-מערבית לטביליסי. על הגדה הדרומית של נהר הקורה. חלק ממצחתה רבתי ההיסטורית. באתר ניצבה עיר עתיקה בשם ארמאזי שהייתה בירתה המקורית של הממלכה הגאורגית הקדומה, כארתלי או איבריה. המקום שגשג בעיקר במאות הראשונות לספירה ונהרס בפלישה הערבית בשנות ה-30 של המאה השמינית. מיקום הבירה ארמאזי כיום הוא באחד מרבעיה של העיר מצחתה. שם העיר והאזור מזוהה בדרך כלל עם שמו של ארמז, האל הראשי בפנתאון של גאורגיה הפגנית. העיר שגשגה במאות הראשונות לספירה ונהרסה בפלישה הערבית של שנות ה-70 של המאה ה-8.
הִיסטוֹרִיָה
הדעה הרווחת היא ששם העיר ואקרופוליס הבולט שבה, ארמז-ציחה (מילולית, "מצודת ארמאזי"; არმაზციხე), נקראים על שם ארמז, אבי האלים של הפנתיאון האיברי הפגאני. הוא היה או צורה מקוצרת של ארמזד או אהורא מזדא, האל הזורואסטרי. או שהוא נגזר משמו של האל הוודי ארמה שפירושו אל הירח בסנסקריט. ממצאים של שרידי אל הירח מאששים במידת מה דעה זו. השם מופיע לראשונה בדברי הימים הגאורגיים המוקדמים של ימי הביניים, אם כי ברור שהוא ישן יותר ומשתקף בשם הקלאסי ארמסטיקה או הרמוזיקה של סטרבו, פליניוס, תלמי ודיו קסיוס. על פי הרשומות הגאורגיות ('ניצורה של כארתלי') מימי הביניים, ארמאזציחה נוסדה, במאה השלישית לפני הספירה, על ידי המלך פרנוואז הראשון מאיבריה במקום הידוע עד כה ככארתלי. פרנוואז, שמלך אחרי אזו, הקים צֶלֶם גדול על הרכס וקרא לו בשם ארמז. הוא בנה חומה עד לנהר קרא לעיר ארמאזי. מבצר זה ניצב על הר באגינתי של ימינו, על הגדה הימנית של נהר הקורה, במפגש שלו עם נהר האראגווי. המצודה השנייה, ציצמורי או סֶוֶוְסָמוּרָה על פי הסופרים הקלאסיים, עמדה ממש ממול, בגדה השמאלית של האראגווי ושלטה על הדרך לכיוון קזבק.
ה-13 של מרקורי
ה-13 של מרקורי מתייחס לשלוש-עשרה נשים אמריקאיות, טייסות בעלות ניסיון אזרחי, שכחלק מתוכנית במימון פרטי, עברו בשנת 1959 אותם אימונים ובדיקות פיזיולוגיות כמו האסטרונאוטים שנבחרו על ידי נאס"א עבור תוכנית מרקורי. המטרה הייתה לבדוק את ביצועי הנשים תחת אותן בחינות ואימונים, כדי להראות שגם נשים יכולות להיות אסטרונאוטיות. המונח הוטבע בשנת 1995 על ידי המפיק ההוליוודי ג'יימס קרוס כהשוואה לשביעיית מרקורי, למרות זאת, ה-13 של מרקורי לא היו תחת תוכנית רשמית של נאס"א, לא נפגשו כקבוצה במהלך האימונים, ולא טסו לחלל.
היסטוריה
הרופא וויליאם רנדולף לאבלס השני שהיה יו"ר הוועדה מיוחדת של נאס"א למדעי החיים, והיה מעורב בבחירת האסטרונאטים לתוכנית מרקורי, פיתח עבור נאס"א תוכנית בדיקות לבדיקת המועמדים בתנאי קיצון שונים. הוא היה סקרן לבדוק מה יהיו הביצועים של נשים והאמין כי משקלן הנמוך יותר וגודלן הקטן בהשוואה לגברים ייתנו להן תוצאות יותר טובות בהכנות לטיס ולתעופה בחלל. בשנת 1960, לאבלס הזמין את הטייסת ג'רי קוב לעבור את אותם אתגרים קפדניים שעברו הגברים.
13 הנשים שנבחרו
מתוך הנשים, ג'יין הארט, הייתה הוותיקה ביותר, בגיל 41 ואמא ל-8 ילדים. וואלי פאנק הייתה הצעירה ביותר, בת 23.
הבדיקות הרפואיות
מתוך הנשים קוב עברה את כל הבדיקות והאימונים, והייתה באחוזון 2 העליון מתוך כלל הנבדקים, גברים ונשים יחדיו.
בדיקות נוספות
מלבד הבדיקות הרפואיות, הנשים לא עברו אימונים או הכשרות לתעופה בחלל.
היינץ ראו
חייו
ב-1963 תכנן ראו את הבניין הראשון בקמפוס היברו יוניון קולג' בירושלים, ברחוב המלך דוד. המבנה המודרניסטי בחיפוי אבן נסורה, מאכלס את משרדי המנהלה ובית הכנסת ונחשב נציג מובהק של הסגנון הבינלאומי המאוחר. בשנות ה-80 זכה הקמפוס להרחבה בתכנונו של משה ספדיה.
עמנואל טלמור
עמנואל (עמה) טלמור (ספקטור) (3 ביולי 1928 – 3 ביולי 2002) היה איש מערכת הביטחון הישראלית, מפקד בפלמ"ח, בכיר בשירות הביטחון הכללי ובמוסד.
ביוגרפיה
היה נשוי לריבה ואב לשלושה בנים.
מיקלוש בנצה
מיקלוש בנצה (בהונגרית: Bencze Miklós; בודפשט, 19 ביוני 1911 – דותן, אלבמה, 24 בינואר 1992) היה זמר אופרה (בס) יהודי-הונגרי-אמריקאי.
בעג'ה
בעג'ה היה יישוב כפרי, מבודד, ובעל ארגון חברתי שיתופי, שסיפק את צרכיו אך סחר עם סביבתו. ממנו אפשר ללמוד על תחילת ההתנחלות ביישובי קבע, על הייצור של כלים וחפצים, על מנהגי הקבורה ועל כיצד התפתחו מערכות ערכים בתנאים אלו. בעג'ה מציעה הזדמנות ייחודית להבין את ההשלכות של אורח חיים יצרני, ועד כמה אתוס החיים הנאוליתיים בכפר, משקף גם את היסודות של חיינו המודרניים כחברות יצרניות.
תיאור היישוב והבתים
באתר לא נמצאנו עדויות לשטחים פתוחים או נתיבים בין הבתים, נמצאה רק אדריכלות ביתית ללא עדות למבני ציבור. עם זאת, בחלק המרכזי השטוח של היישוב נמצאו עדויות לרחבה (כיכר?) והגישה אליה הייתה דרך מבנה דמוי שער, שיכול להצביע על מאפיין שיתופי, כעמדה אסטרטגית שנחסמה בכוונה (ממערב). באחד מאזורי החפירה נמצא אזור בישול נרחב המשתרע על פני כ-4 חדרים. ממצא זה מאפשר להניח שהשתמשה בו קבוצה בעלת קרבה גדולה שהיה ביניהם שיתוף פעולה כלכלי.
תוכנית הבינוי של היישוב מרמזת על מבנה חברתי "שוויוני". על כן, החוקרים סברו תחילה שהחברה לא הייתה רבודה, אלא בעלת מנהיגות "שטוחה-היררכית" ושחיי הכפר היו מוסדרים בהסכמה של ראשי משפחות, שבראשן עמד ככל הנראה ראש כפר (צ'יף). סברה זו השתנתה בשנים האחרונות לאור ממצאים בקברים ובמנחות שהושארו עם המתים.
אמצעי קיום
אנשי בעג'ה התקיימו מחקלאות ומשק חי. הם גידלו דגן וקטניות בעיקר, וכבשים ועיזים. מלבד זאת הציד שיחק תפקיד מרכזי. מוצרי הקיום היו חיטת אמר (Emmer אנ'), פיסטוק בר ותאנה?. ערער ופיסטוק נוצלו כדלק. ניתוח עצמות החיות מלמד כי החיות שניצודו היו עיזים ושורי בר (Bos primigenius), ערודים (Equus africanus?), חזיר בר, צבאיים, קיפודים, שפנים, ארנבות, וטורף קטן (שועל?). יש עדויות מסוימות לציד חיות למטרת ייצור פרווה (נמר, שועל, שפן סלעים).
גרג סטנטון
ביוגרפיה
סטנטון זכה במלגה על שם הארי טרומן לסטודנטים המעוניינים להשתלב במגזר הציבורי וסיים תואר ראשון במדע המדינה מאוניברסיטת מרקט. לאחר מכן סיים לימודי משפטים מאוניברסיטת מישיגן. בשובו לפיניקס עבד כעורך דין בפירמות פרטיות.
BirdLife International
BirdLife International זיהתה כ-13,000 אזורי ציפורים בעלי חשיבות והיא הסמכות הרשמית של ה-IUCN לקביעת הרשימה האדומה לעופות. נכון לשנת 2015, BirdLife International קבעה כי 1,375 מיני עופות (13% מהכלל) מצויים בסכנת הכחדה (בסכנת הכחדה חמורה, בסכנת הכחדה או פגיעות). כמו כן, BirdLife International מפרסם מגזין רבעוני, BirdLife: The Magazine, המכיל חדשות אחרונות ומאמרים מוסמכים על עופות ושימורם.
פרשת אלישע חייבטוב
חקירת המשטרה
ב-19 ביוני 2002, מספר ימים לאחר הרצח, פתחה המשטרה בחקירה, במסגרתה נאספו ראיות ונגבו עדויות של עדי ראייה במקום, אך מאמצי המשטרה לאתר את המבצעים עלו בתוהו. זמן קצר לאחר האירוע, וללא כל זיקה אליו, הורשע חייבטוב בעבירה של הצתה - הצתת בית מגוריו בו התגוררו אשתו וששת ילדיהם - ונדון לחמש שנות מאסר.
התחקיר בתוכנית "זמן אמת"
ב-14 באוגוסט 2017 שודר בערוץ "כאן 11" פרק בתוכנית התחקירים "זמן אמת" בו חשפה גלי גינת את שיטות הפעולה של המדובב שהוכנס לתאו של חייבטוב. במסגרת התיעוד הוצגו צילומים מתאו של חייבטוב, בהם הוא והמדובב צורכים סמים. בהקלטה נשמע אחד השוטרים אומר: "אני רוצה להביא אותו למצב שיודה" בעוד שוטר אחר אומר: "בסוף הזבל הזה עוד יתאבד".
בת הים של ורשה
אטימולוגיה
סירנקה (syrenka) הפולנית קשורה לסירנה, אבל קרובה יותר לבתולת מים מתוקים בשם מלוסינה.
האגדה על בת הים של ורשה
על בת הים מסופרות מספר אגדות. ספרות העיר ומדריכי הטיולים אומרים שבתולת ים עצרה על גדת נהר ליד העיר העתיקה. דייגים הבחינו בגלים שנוצרו, ברשתותיהם שהסתבכו ודגיהם ששוחררו. הם תכננו ללכוד את האחראי, ואז שמעו את שירת בת הים והתאהבו. סוחר עשיר לכד וכלא את בת הים. כששמעו את זעקותיה, הצילו אותה הדייגים. מאז, בתולת הים, חמושה בחרב ובמגן, מוכנה לסייע בהגנה על העיר ותושביה.
Powiśle
פסל זה, עשוי סגסוגת ברונזה,, הוקם באפריל 1939 ב- Powiśle ליד נהר הוויסלה. הפסלת היא לודוויקה ניטשובה, והפסל הוצג על ידי המשוררת קריסטינה קראהלסקה. במקור, תוכנן פסל זכוכית בגובה 20 מטר שיוצב על עמוד באמצע הוויסלה. מסיבות כלכליות נזנח הרעיון הזה, ונבחר פתרון צנוע יותר - פסל מוקף דגים ושחפים, שאמור היה לקום במזרקה.
בסתיו 2006 נוסף לוח כסף של ה- Virtuti Militari לאנדרטה לגנרל סיקורסקי שזכה לה כהוקרה על הגנתו על ורשה בספטמבר 1939.
לינדה לינדה
במקור מדובר בשיר הולנדי, שהקליטה להקת הפופ-רוק Tee Set בשנת 1978. שנה לאחר מכן הקליט הזמר הלבנוני אדוארד את השיר בערבית. באותה שנה ביצע אותו הצמד סמיר שוקרי ואיציק ארושס בהופעותיו עם טקסט שחציו עברי וחציו ערבי. ב־1990 יצאו לרדיו רמיקסים של צבי ארז בסגנון האוס לגרסתו של חיים משה, שראו אור באלבום World Beats, אשר יועד לשיווק גם מחוץ לישראל. הפייטן היהודי ציון יחזקאל מארצות הברית הוציא בשנות ה-90 את השיר למילים שכתב אחיו המשורר יצחק סונה על התורה.
ספר התודעה
מהדורות
בשנת ה'תשנ"ז יצא מחדש בשתי מהדורות, האחת מורחבת בשלושה כרכים, והשנייה המיועדת לתלמידי בתי הספר בכרך אחד מאוחד אך ללא המקורות, הספרים יצאו בהוצאת יד אליהו כי טוב על ידי חנוך בן ארזה, חתנו של הרב. מהדורה נוספת הודפסה בשנת ה'תשס"א (2001).
תקוות גדולות (מיני-סדרה, 2023)
תקוות גדולות (באנגלית: Great Expectations) היא מיני-סדרת דרמה תקופתית שפותחה על ידי סטיבן נייט ומבוססת על רומן באותו השם מאת צ'ארלס דיקנס.
ליהוק
בפברואר 2022, נמסר על ליהוקו של צוות השחקנים המלא עבור המיני-סדרה. בין היתר, נמסר על ליהוקה של אוליביה קולמן לדמותה של מיס האווישם, ושל פין וייטהד לדמותו של פיפ; בתפקידים ראשיים.
קרן ישראל לנפגעי חוט שדרה
מקורות מימון
פעילותה של הקרן, ובכללה בראש ובראשונה הענקת המלגות הכספיות למחקרים המקדמים את הטיפול, השיקום והריפוי של נפגעי חוט שדרה, נסמכת על תרומות בלבד.
דאימיו
הדאימיו בתקופת אדו
הדאימיו לבשו לרוב צבעים בהירים או כהים של סגול, בהתאם למעמדם. סגול כהה או בהיר קדם לירוק כהה או בהיר, אדום כהה ובהיר ולבסוף שחור. הדאימיו החזקים ביותר נחשבו לאצילים.
בשנת 1869, לאחר הרסטורציה של מייג'י, יצרו הדאימיו מעמד אריסטוקרטי חדש, הקאזוקו.
המשחק הגדול (סדרת טלוויזיה)
תקציר עלילת הסדרה
בשנת 2017, לאחר שורה של כישלונות של נבחרת רוסיה בכדורגל, סרטון של החייל דמיטרי פופוב צובר מספר עצום של צפיות באינטרנט ובו הוא מותח ביקורת על אימוני השחקנים. עתירה נוצרת ונחתמת באופן פעיל ברשת למינוי פופוב למאמן הראשי של נבחרת רוסיה בכדורגל. התאחדות הכדורגל הרוסית מחליטה לספק את רצון העם וראש הקנטינה של היחידה הצבאית מספר 327814 דמיטרי פופוב הופך למאמן הראשי של נבחרת רוסיה בכדורגל. הוא מתחיל להכין את שחקני הכדורגל למונדיאל 2018. אלא שיש גם כאלה שמנסים להיפטר מהמאמן החדש בהקדם האפשרי.
מים שקטים
מים שקטים (באנגלית: Deadwater Fell) היא מיני-סדרת דרמה בריטית בת ארבעה חלקים שנכתבה והופקה על ידי דייזי קולאם. בסדרה מככב דייוויד טננט כרופא שאשתו ושלושת ילדיו הקטנים נרצחים בשריפה. פרק הבכורה הוקרן ב-10 בינואר 2020 בערוץ 4.
ילנה רודיונובה
חיים אישיים
רדיונובה נולדה וגדלה במוסקבה, רוסיה, בת יחידה במשפחתה. תחומי העניין שלה כוללים כתיבת מילים, בלט, ריקודים מודרניים ושירה.
וילהלם פורטוונגלר
קשריו עם המפלגה הנאצית
זלמן שזר תיאר את הסיבות למחאה היהודית נגד פורטוונגלר כך:
Taking Sides המחזה של המחזאי הבריטי רונלד הארווד משנת 1995, המתרחש בשנת 1946 באזור האמריקאי של ברלין הכבושה, מספר על האישומים האמריקאים נגד פורטוונגלר, כמי ששירת את המשטר הנאצי. בשנת 2001 עובד המחזה לסרט קולנוע באותו שם (בעברית הופץ הסרט בשם מחיר הניצחון), בהשתתפות הארווי קייטל, עם שטלאן סקארסגרד בתפקיד פורטוונגלר. בארץ הועלה מחזה זה בשם "המנצח" בהשתתפות עודד תאומי בתפקיד פורטוונגלר.
מסורות כלב
גרסת במדבר1
לגרסת במדבר 1 קשורה טקסטואלית מסורת כיבוש חברון ודביר המופיעה ב2 עד ~ 2 עד. אולם למרות האחידות הטקסטואלית של מסורת כיבוש זו, מבחינה תוכנית מתגלה מתח פנימי ברור בין עתניאל ועכסה לבין כלב. מתקבל הרושם כי במציאות בה נכתב וסופר הסיפור, היה צורך מיוחד להסביר את זכויות בני עתניאל הקנזי ועכסה על גולות המים, ואולי אף על דביר עצמה, ולהצדיקן ביחס לבני כלב. לאור המתח הפנימי ובעיקר הקשר הרופף של מסורת דביר למה שקדם לה, ייתכן כי מסורות חברון ודביר היו נפרדות בשלב הקודם להעלאתן על הכתב.
Art Angels
האלבום תואר כנגיש יותר מאשר אלבומה הקודם של גריימס, בעוד הוא משמר את הסגנון הניסיוני. האלבום קודם על ידי שני סינגלים ומספר וידאו-קליפים שצולמו לשירים נוספים, ומכר 11,000 עותקים בארצות הברית בשבוע הראשון להוצאתו. לאחר שזכה לביקורות חיוביות, האלבום נחשב על ידי מספר מבקרים כאחד האלבומים הטובים ביותר של שנת 2015.
מסורות כלב
מסורות כיבוש הר חברון: שבט יהודה
ב מסופר על כיבוש הדרום בידי שבטי יהודה ושמעון, במסע העובר דרך ירושלים דרומה. התיאור היחיד בסיפור זה המתייחס קונקרטית לאזור יהודה הוא קטע התלוי לחלוטין במסורת כלב, וכאמור כמעט זהה טקסטואלית לקטע מגרסתה הקדומה. ב הופעת כלב מנותקת מכל הקשר, ומהשמטת ב רצף הסיפור אולי אך ייצא נשכר. נראה כי הקטע הועתק איפוא על ידי מחבר ממסורת כלב בגרסתה הקדומה. מתברר כי למחבר הפרק אין למעשה כל נתון עצמאי על התיישבות ביהודה, ובעניין זה (שהוא עיקר עניינו!) הוא תלוי לחלוטין במסורת כלב, בגרסתה הקדם-דויטרונומיסטית. ייתכן שעורך מאוחר הוא שהבחין במלאכותיות הקטע ה'חברוני' בפרק, והוסיף הערה (ב) על כלב (בלבד!), המקבל את חברון כדבר משה. מכל זאת מסקנת המחקר היא כי למסורת כיבוש הר חברון בידי כלל שבט יהודה אין בסיס היסטורי עצמאי.
ירחמאל, כלב וחור\אפרת
כלב קשור ישירות רק ביישובים במרכז ודרום הר חברון. בצירוף מסורות ההתנחלות אודותיו, יש בכך עדות ברורה להתיישבות הכלֵבים באזורים אלה.
דיטר ולרסהוף
ביוגרפיה
לאחר פרשתו שימש כנשיא המייסד של האקדמיה הפדרלית למדיניות ביטחון. כמו כן היה מרצה במכון לדיני שמירת שלום ומשפט הומניטרי בינלאומי באוניברסיטת רוהר בבוכום. הוא נפטר באויסקירכן ב-16 ביולי 2005.
יחסי אלבניה–בולגריה
היסטוריה
הקיסר הבולגרי האחרון לשלוט על כל השטח היה איוואן אסן השני, קיסר בולגריה (1218-1241) ששלט באימפריה הבולגרית השנייה. הירידה של בולגריה המשיכה והיא איבדה את אחרונות המצודות באלבניה תחת קונסטנטין טיח אסן (1257–1277).
האחים (סדרת טלוויזיה)
העלילה והדמויות
מפיקי הסדרה, כנהוג באופרת סבון, "טיפלו" בדמויות באופן שיתאים לחוזים עם השחקנים. השחקן ששיחק את אדוארד התחלף לאחר עשרה פרקים; אשתו של דייוויד, ג'יל, "מתה" בין עונות הסדרה ללא הסבר והכנה מוקדמת ובריאן נעלם למשך זמן ארוך.
5 Seconds of Summer (אלבום)
הוא האלבום הראשון של להקת הפופ רוק האוסטרלית 5 Seconds of Summer. הלהקה, בעזרת חברת התקליטים קפיטול רקורדס, הפיצה את האלבום ב-27 ביוני 2014 באירופה, וב-22 ביולי 2014 בארצות הברית, מקסיקו, וקנדה.
רותי להבי
הקמת בית הספר קשת
הרעיון להקמת בית הספר קשת, לחינוך משותף בין דתיים וחילונים, נועד לענות על שתי מטרות מרכזיות. האחת, לפתח שפה חינוכית פלורליסטית, שתאפשר קיום דו-שיח בין דתיים לחילוניים, תפיסה שלהבי מיישמת בביתה בהיותה דתייה הנשואה לחילוני. השנייה, להקנות כלים למתחנך על מנת להגיע להבנה מעמיקה של זהותו כיהודי וכישראלי במדינת ישראל כיום, בין אם המחויבות שלו ליהדות היא הלכתית או תרבותית.
תהליך פיתוחו של בית הספר עד להקמתו ארך כשלוש שנים. שנתיים מתוכן במהלך לימודיה של להבי בבית הספר למנהיגות חינוכית, בהנחייתם של מוריה בתוכנית, בראשם פרופ' שלמה פוקס ומיכאל גל וכן בתמיכתם של עמיתיה לתוכנית. שלב הלמידה כלל בחינה לעומק של מושגים כמו: חינוך דתי, חינוך חילוני, חינוך משותף, פלורליזם, דיאלוג וזהות, כמו גם עריכת מיפויים חברתיים של המגזרים השונים וסקירת מסגרות החינוך הקיימות של הזרמים השונים ותולדותיהם. לאור הלמידה, התגבשה ההצעה, הוגדרו הקשיים הצפויים ונבנו תוכניות פעולה.
אריה ביתן
פעילות אקדמית
מאמרים רבים שפרסם עוסקים באקלים ארץ ישראל, אקלים העיר ותכנון תואם אקלים וסביבה שמצאו ביטוי בתכנון האורבני ותכנונם של היישובים החדשים במדינת ישראל.
פעילות וחברות בוועדות וארגונים בישראל
ביתן פרסם מאמרים רבים בנושאי אקלים ארץ ישראל.
אצטדיון זנאמיה טרודה
זנאמיה טרודה הוא אצטדיון רב-תכליתי באורייחובו-זוייבו ליד מוסקבה, אחד המבנים הוותיקים ביותר בעיר ומאצטדיוני הכדורגל הוותיקים במדינה (פעיל מאז 1914).
תרקוד (שיר)
רקע
בכתבה מאת רז שכניק בעיתון ידיעות אחרונות לרגל יום הולדתו השבעים של ארצי, אמר ארצי על השיר:
SG (שיר)
SG (ראשי תיבות של Sexy Girl) הוא שיר באנגלית-ספרדית של הדי ג'יי הצרפתי והמפיק המוזיקלי די ג'יי סנייק, הזמר הפורטוריקני אוזונה, הראפרית האמריקאית מייגן די סטליון והזמרת והראפרית התאילנדית ליסה מלהקת הבנות הדרום קוריאניות בלאקפינק. השיר יצא לאור ב-22 באוקטובר 2021, בהוצאת די ג'יי סנייק מיוזיק פרודקשנס ואינטרסקופ רקורדס. הוא נכתב על ידי די ג'יי סנייק, אוזונה, מייגן די סטליון, ליסה, דוני פלורס, ג'יי לורין, ז'אן פייר סוטו, לואיס יוז, ניקולס אודינו, עומר ווקר וטדי והופק על ידי די ג'יי סנייק ויאמפי.
וידאו קליפ
הווידאו קליפ הרשמי של השיר פורסם ב-22 באוקטובר 2021 ובוים על ידי במאי הווידאו קליפים האמריקאי קולין טילי. טיזר באורך 30 שניות הופץ ב-13 באוקטובר. בטיזר, די ג'ייק סנייק יוצא מבניין ונכנס לרכב עם לוחית רישוי שעליה כתוב "SXY GRL". מאוחר יותר, המצלמה עוברת על פני שלוש מכוניות חונות עם לוחיות רישוי עם שמותיהם של ליסה, מייגן ואוזונה. שני סרטונים מאחורי הקלעים הופצו ב-18 וב-21 באוקטובר, בהם נראים ארבעת האמנים מצלמים את הקליפ במיאמי, פלורידה.
חבורה אלגברית
יריעות אלגבריות מצוידות בטופולוגיית זריצקי, ההופכת כל חבורה אלגברית לחבורה טופולוגית. אולם טופולוגיה זו לא מבטאת את המבנה הגאומטרי של החבורה. לעומת זאת אם על השדה k מעליו מוגדרת החבורה נתונה טופולוגיה (למשל כאשר ) אז אנו מקבלים טופולוגיה עדינה יותר על החבורה G (או ליתר דיוק על קבוצת ה k-נקודות שלה G(k)). אם המציין של k הוא 0, אז ניתן להראות ש G יריעה חלקה, ולכן, כאשר, על G(k) יש מבנה של חבורות לי.
דוגמאות
הדרגה של חבורה אלגברית חוסמת את רמת המורכבות שלה. לפי משפט קלאסי של קמיל ז'ורדן, לכל n יש קבוע N כך שלכל תת-חבורה של יש תת-חבורה נורמלית אבלית מאינדקס N לכל היותר.
סוגים של חבורות
הרדיקל האוניפוטנטי של חבורה ליניארית הוא תת-החבורה האוניפוטנטית הגדולה ביותר של הרדיקל הפתיר. חבורה ליניארית שהרדיקל האוניפוטנטי שלה טריוויאלי נקראת חבורה רדוקטיבית. כל חבורה פשוטה-למחצה היא רדוקטיבית.
הליקטורים מביאים לברוטוס את גופות בניו
רקע
דויד החל לעבוד על הציור ב-1787 בעקבות הזמנה מהמלך (עובדה שמטילה ספק בפרשנות הרואה בציור כתומך ברעיון הרפובליקה). תחילה נושא הציור היה אחר ובהמשך דויד בחר בנושא זה של ברוטוס. הציור הוצג לראשונה בסלון של פריז ב-1789, זמן קצר לאחר נפילת הבסטיליה, ומ-1793 הציור מוצג בלובר.
הציור
בחציו השני של הציור אנו רואים את ויטליה, אשתו של ברוטוס, ושתי בנותיו. נראה שויטליה הייתה עסוקה במלאכת תפירה וקמה בבהלה כשראתה את הליקטורים צועדים פנימה נושאים על אלונקות את גופות בניה. בידה השמאלית היא תומכת באחת מבנותיה שהתעלפה. בתה השנייה מרימה את ידיה כדי להסתיר מעיניה את המחזה. מאחוריהן אשה נוספת, אולי עוזרת הבית, מליטה את פניה בבגדה.
אנחל גורייה
ביוגרפיה
בשנים 1994–1997 כיהן כשר החוץ של מקסיקו וכשר האוצר של מקסיקו בשנים 1998–2000, בממשלו של ארנסטו סדייו. במשרד החוץ הוא התנגד לחוק הלמס ברטון ובעת שכיהן כשר אוצר הוא ארגן מחדש את החוב החיצוני. הוא אף נשא ונתן ביחס להסכם הסחר החופשי של צפון אמריקה (NAFTA) וביקש סיוע כספי במהלך המשבר הכלכלי שפקד את מקסיקו ב-1994. המשבר הסתיים לאחר שורה של רפורמות ופעולות שנקטו סדייו וגורייה, ולאחר שארצות הברית העניקה למקסיקו הלוואה בסך 50 מיליארד דולרים.
החל מ-2010 כיהן גורייה כנציב ה-Broadband Commission for Digital Development אשר ממנפת את טכנולוגיית הפס הרחב כמפתח לפיתוח חברתי וכלכלי.
אליפות ארצות הברית הפתוחה 1982
תחרות הגברים
מנצח תחרות 1981 ג'ון מקנרו הודח בחצי הגמר. ג'ימי קונורס נפגש במשחק הגמר עם איוואן לנדל  וניצח ב-4 מערכות. באותה שנה הוא ניצח גם באליפות וימבלדון.
תחרות זוגות גברים
מנצחי תחרות 1981 פיטר פלמינג וג'ון מקנרו הודחו ברבע הגמר. במשחק הגמר קווין קורן ( דרום אפריקה) וסטיב דנטון נפגשו עם ויקטור אמייה והנק פיסטר  וניצחו ב-5 מערכות. באותה שנה הם זכו גם באליפות וימבלדון.
שבט יהודה (ספר)
האופי של הספר הוא ייחודי, ונעשה בו שימוש בטכניקות ספרותיות והיסטוריוגרפיות על מנת לספר את הסיפור של הקהילות שספגו את הגזירות. האפיזודות המאחדות את הספר שואבות ממקורות היסטוריוגרפיים מוכרים מימי הביניים לצד חומרים מהספרות ומהתרבות העממית. בנוסף, הספר משלב באופן נרחב חיבורים פיקטיביים פרי עטו של אבן וירגה עצמו.
גרסאות הספר והוצאות שונות לאור
בהקדמתו להוצאה מחודשת של הספר, מתעד מאיר בן דוד הכהן ויינר את שמונה ההוצאות הראשונות של היצירה:
תקצירי הגזרות והשמדים (דפוס ורשה תרפ"ח)
יהדות פרס, הרקע הוא הכיבוש המוסלמי של פרס.
מתברר שהמלך היה עד לכל ההתרחשות, וראה את השתלת הגופה בבית היהודי. בהמשך דבריו, מתברר שהמבחן שערך הוא סוג של משל לפסוק "לא ינום ולא ישן שומר ישראל", כשהמלך רואה את עצמו כשומר ישראל.
צרפת, פסח, שני נוצרים אומרים למלך שראו יהודים מביאים נוצרי לביתם, כנראה בשביל להרוג אותו ולהכין מצות מדמו. המלך לא מאמין, ומודיע שמי שיפיץ עלילות דם יענש.
מתרחש בלונדון. שמד שנעשה בקהילה מכובדת של כמעט 2000 משפחות "כלם אנשים בעלי חכמה ועושר". היה ניסיון להכריח את הקהילה להתנצר, ומשסרבו, העלילו עליהם שהם מזייפים כספים. המלך מברר את זה ומסיק שמי שמזייף הם המעלילים.
איטליה, הרבה יהודים המירו את דתם. וירגה מעיד שלא מצא את הסיבה, אבל שמע מזקנים שכומר אחד שהיה מסוכסך עם יהודי, הטמין צלב ("עץ ישו") בפח של יהודי והעליל שזה מנהג שלהם (אחרי שהטמין אמר שחלם חלום וכך יודע). אז העם לוקח את העניינים לידיים ומנסה לבצע טבח המוני. בלית ברירה היהודים ממירים את דתם בעצת השופטים, אף על פי שברור לכולם שהעלילה שקרית. בסוף מתברר שהכומר העליל והמלך מעניש אותו.
קישורים חיצוניים
"שבט יהודה" בהוצאת טרקלין (ורשה) תרפ"ח באתר הספרייה הפולנית הלאומית
בעירה (סרט)
בעירה (בנורווגית: Børning) הוא סרט פעולה וקומדיה נורווגי משנת 2014, המהווה השראה מסרטי מהיר ועצבני. הסרט בוים על ידי הלווארד בריין בהפקת Filmkameratene.
עלילה
יהיו רק שני חוקים: 1) הראשון שיגיע יזכה, ו-2) אין חוקים אחרים (חוץ מזה שאי אפשר לנסוע דרך שוודיה).
עונת 1994/1995 בבונדסליגה
עונת 1994/1995 הייתה העונה ה-32 של הבונדסליגה, שהיא הליגה הגרמנית הבכירה בכדורגל. העונה החלה ב-19 באוגוסט 1994 והסתיימה ב-17 ביוני 1995.
הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה.
אבי משולם
ביוגרפיה
בצעירותו היה משולם דובר נוער הליכוד וחבר מערכת התוכנית "איך להרוס שעה" של קבוצת "טEלEנוער", ששודרה במסגרת שידורי חברת הכבלים "תבל".
מאז שנת 2000 עבד משולם במחלקת התוכן של אתר החדשות "וואלה!". תחילה הקים את מחלקת הווידאו של האתר, לאחר מכן הקים וערך את אתר הנוער "וואלה! zone" ומאז, במשך שש שנים, שימש כעורך הראשי של האתר, עד לשנת 2010.
פרננדו הראשון, דוכס ברגנסה השני
ביוגרפיה
בשנת 1471, כאשר המלך אפונסו החמישי יצא למסע בצפון אפריקה לכבוש את העיר ארזילה, פרננדו הראשון נשאר בפורטוגל כעוצר הממלכה.
טירת מונסורו
טירת מונסורו (בצרפתית: Château de Montsoreau) היא טירה בסגנון הרנסאנס בעמק הלואר (Loire Valley), שנבנתה ישירות באפיק נהר לואר. היא ממוקמת בעיירה הקטנה מונסורו, במחוז מן ולואר בצרפת, קרוב לסומיר, אנז'ה, טור, ו-250 קילומטר מפריז. טירת מונסורו נמצאת במפגש של שני נהרות, הלואר והוויין, ובנקודת המפגש של שלושה אזורים היסטוריים: אנז'ו, פואטו וטורן. זוהי הטירה היחידה בעמק הלואר, שנבנתה ישירות באפיק הנהר של הלואר.
מורשת אדריכלית
טירת מונסורו מסווגת כאתר מורשת על ידי משרד התרבות הצרפתי בשנת 1862, 1930 ו-1938. אתר מורשת (Monument Historique) הוא סיווג שניתן לכמה אתרים
The One (שיר של שאקירה)
מיקומי שיא
השיר זכה להצלחה פושרת במצעדים, ובשיאו הגיע אל המקום ה-17 במצעד שבשווייץ.
ויקי באום
קורות חיים
באום החלה לכתוב בנעוריה. ספרה הראשון, Frühe Schatten (צל מוקדם), יצא לאור כשהייתה בת 31. עיקר פרסומה בא לה מן הרומן "גראנד הוטל", משנת 1929. סרט באותו שם, שנעשה לפי הספר, זכה בפרס אוסקר. ספר זיכרונותיה, It Was All Quite Different יצא לאור לאחר מותה, בשנת 1964. ויקי באום כתבה יותר מ-50 רומנים, ולפחות עשרה מהם עובדו לסרטי קולנוע בהוליווד.
הדגל האדום
היסטוריה
משמעות מהפכנית ניתנה לדגל רק במאה ה-18. בשנת 1797 בעת מרד של מלחי הצי המלכותי הבריטי על האוניה נור שאירע בפתח נהר התמזה, הניפו המורדים את הדגל האדום על מנת לסמל שלא ייכנעו. לאחר אירוע זה הפך הדגל לסמל של מרידה. במהפכה של 1848 בצרפת הניפו המורדים את הדגל האדום, שהפך מאוחר יותר (1871) לסמל הקומונה הפריזאית ובהמשך לסמל הסוציאליסטי.
פרשת וישלח
פגישת יעקב ועשו
רש"י הגדיר את ההכנות של יעקב למפגש עם עשו כך: "התקין עצמו לשלשה דברים: לדורון, לתפילה, ולמלחמה". יעקב מכין מנחה לעשו ושולח אותה עם עבדיו לפניו.
תאריכי הקריאה
השבת בה קוראים את פרשת וישלח יכולה לחול בשישה תאריכים שונים:
קישורים חיצוניים
שונות
שלישיית אדלר
האנסמבל השלישי - 1982–2000
האנסבל השלישי כלל את דני רונן, דרור אדלר ויעקב קול.
מחתרות עבריות בארץ ישראל
בר גיורא
עם התרחבות הצורך בשמירה היהודית הוקם על ידי מייסדיו של "בר גיורא" ארגון חדש בעל מסגרת רחבה יותר בשם "השומר". ארגון זה החליף למעשה את "בר גיורא", שחדל לתפקד באופן עצמאי.
השומר
השומר היה ארגון הגנה עברי בארץ ישראל, בשנים 1909–1920. נוסד ביוזמת ישראל שוחט ויצחק בן-צבי, אנשי העלייה השנייה ומפלגת "פועלי ציון", לשם "כיבוש השמירה" ו"כיבוש העבודה", כחלק מתוכניתם להקמת ריבונות עברית בארץ ישראל. ייסוד "השומר" היה המשך לפעילות מנהיגיו וחבריו באגודה החשאית "בר גיורא" ובמסגרת "הקולקטיב" בסג'רה ובמסחה. לאחר הקמתו עברה לידי "השומר" ההגנה ברוב המושבות העבריות. עבודת אנשי "השומר" הייתה קשה ומורכבת, ודרשה הכרת תנאי הארץ, המיעוטים השונים שהתגוררו בה: ערבים, צ'רקסים ואחרים, שפתם ותרבותם, וניהול יחסי עבודה עם מעסיקיהם בחברה היהודית המרובדת. ציודם של אנשי הארגון היה חדיש וכלל רובים ואקדחים; רבים מחבריו היו פרשים מנוסים, ולבושם היה תערובת של לבוש מערבי, צ'רקסי וערבי. בשיא פעילותו, בשנת 1913, מנה הארגון כ-120 חברים וריכז את השמירה ב-13 מושבות בארץ ישראל.
ההגנה
"ההגנה" הוקמה ביוני 1920 על ידי "אחדות העבודה", כחלק משינוי התפיסה הביטחונית של ראשי מוסדות היישוב. על מנת לבצע את השינוי, פורק ארגון "השומר" ובכינוס של "אחדות העבודה" בחוות כנרת, הוחלט להקים את ארגון "ההגנה". המפלגה התקשתה לממן ולהרים ארגון בסדר גודל כזה, ולאחר כחצי שנה הועברה השליטה בארגון לידי ההסתדרות, שאיחדה לתוכו את חברי גדוד העבודה. "ההגנה" הוגדרה כארגון כלל-ארצי שמטרתו הייתה לספק הגנה כוללת ליישוב היהודי. היא החליטה כבר ביום הקמתה לפתוח את שורותיה לכל, ללא אפליה על רקע שיוך פוליטי, מעמדי, מגדרי או אחר. החל מ-1921 היו שותפים בהנהגתה זרמים ומפלגות ציוניות שונות שייצגו את היישוב היהודי, כשתנועת העבודה המשיכה לעמוד בראשה.
לח"י
בפעולותיהם ניסו אנשי לח"י לפגוע בבכירי ממשלת המנדט והצבא הבריטי על ידי התנקשויות ופגיעה במתקנים אסטרטגיים. בשנת 1940 ניסה הארגון לחתום עסקה עם המשטר הנאצי בגרמניה על מנת להציל את רוב יהדות אירופה מהשמדה והעלאתם של אותם יהודים לארץ ישראל. בתמורה, הבטיח לח"י להילחם באימפריה הבריטית מתוך ארץ ישראל. לח"י הוכרז כארגון טרור על ידי ממשלת המנדט, ולאחר הקמת המדינה, בעקבות רצח ברנדוט, גם על ידי הממשלה הזמנית.
אליזבת ליידיניה
קריירה
במרץ 1995, הגיעו השוודית לגמר אליפות אירופה נגד גרמניה. ליידיניה, שפתחה בהרכב הראשון, הייתה לשחקנית המבוגרת ביותר אי פעם ששיחקה במסגרת האליפות (שיא שנשבר מאוחר יותר על ידי סנדרין סובריינד), אך לא הצליחה למנוע מהגרמניות לזכות בטורניר. מספר חודשים לאחר מכן, השתתפה ליידיניה בטורניר הבינלאומי האחרון בקריירה שלה - גביע העולם שנערך בשוודיה. את שלב הבתים סיימו השוודיות במקום השני עם שש נקודות, וברבע הגמר זכו לפגוש את סין כמו בגביע העולם שנערך ארבע שנים לפני כן. הפעם ידה של סין הייתה על העליונה, ושוודיה הודחה כבר ברבע הגמר. לאחר ההדחה, הודיעה ליידיניה על פרישתה מכדורגל.
קטלס
אטימולוגיה
בצבאות היבשה הבריטיים, הקטלס תכופות כונתה האנגר (hanger), שפירושו "נתלה", שכן הלהב הקצר איפשר לחרב להיתלות בנדן מחגורתו של חיל רגלי בלי להיתקע בקרקע או להסתבך ברגליו בעת הצעידה והלחימה.
היסטוריה
מסוף המאה ה-15, בתקופת הרנסאנס באירופה, החלו לצייד חרבות כאלו בצורות שונות של שמורות ניצב משוכללות להגנה על כף היד, בנוסף או במקום שמורות הניצב המוצלבות הפשוטות מימי הביניים. שמורות הניצב היו מצורות רבות ומגוונות: טבעות שונות, קשת או פרסה מצד הניצב להגנה על פרקי האצבעות, "סלסלה" מחושלת מפיסות שתי וערב של מתכת, קשווה או קשוות מתכת הדומות לקשוות צדפה, חיפוי מתכת בצורת ספל או פעמון, ולעיתים קרובות שילוב של מספר מרכיבים כאלו. הדוסאק היה שם כללי לחרב קצרה בעלת שמורות ניצב מפותחות, וכן למדמה חרב  עשוי מעץ או מעור לבטיחות, אשר שימש באימונים ובתחרויות סיוף והיה בנוי להגנה על כף היד. פגיעות חרב בכף היד ובאמת היד הן בין הנפוצות ביותר בסיוף, ולכן הפכו שמורות ניצב משוכללות את האימון ואת הלחימה לבטוחים יותר, בייחוד לסייף המתחיל, והשפיעו על סגנון הסיוף האירופי. בספרי הדרכה לסיוף החל מסוף המאה ה-15 מופיעות יותר ויותר עמידות מוצא שבהן כף היד המוגנת מושטת קדימה ומשמשת להגנה מהתקפות היריב, בדומה לשימוש במגן בימי הביניים.
איתי סונטג
בקולנוע בטלוויזיה
באותה שנה השתתף בפרק ספיישל בסדרה "בת השוטר" בערוץ הטלוויזיה "ניקלודיאון". בסדרה הוא יצר אלמנטים של אמנות חושים הקשורים לסדרה, לצד עומר נודלמן, ליאנה עיון, רועי רשף ורועי רביב.
לונא מנסור
קריירה
ב-2020 גילמה את סוהא עבד ראמזי בסדרת קומדיית המצבים "קופה ראשית" של כאן 11.
פרדריק לה פלה
חיים
ב־1834 מונה ליו"ר הוועדה הקבועה לסטטיסטיקה של מכרות, ועסק בפרסום נתונים סטטיסטיים בנושא המכרות. בשנת 1840, הוא הפך למהנדס הראשי ופרופסור למטלורגיה בבית הספר למכרות שם מונה למפקח הראשי בשנת 1848.
כתבים
בתירגום אנגלי
יוהאן רמסטט
יוהאן אולוף רמסטט (בשוודית: Johan Olof Ramstedt; 7 בנובמבר 1852 – 15 במרץ 1935) היה ראש ממשלת שוודיה מאפריל ועד אוגוסט 1905.
קראסנושיילץ
הכפר, השוכן על גדת נהר אוז'יץ, נוסד במאה ה-18 בידי משפחת האצולה הפולנית קראשינסקי. בסוף המאה ה-19 נמנו בכפר 102 בתים, וכיום הוא משמש כמרכז מנהלי אזורי.
ביל פורסטר
ויליאם רונלד "ביל" פורסטר, ג'וניור (באנגלית: .William Ronald "Bill" Forrester, Jr; נולד ב-18 בדצמבר 1957) הוא שחיין עבר אמריקאי, הוא אלוף עולם, במשחה ל-200 מטר פרפר ובמשחה ל-200 מטר חופשי (קאלי 1975 וברלין 1978 בהתאמה), בעל מדליית ארד אולימפית (מונטריאול 1976) ושיאן עולם במשחה שליחים 4x200 מטר חופשי.
חגי לונדין
ספריו
הרב לונדין כתב והוציא כ-20 ספרים, רובם במשנת הרב קוק.
גריימס (מוזיקאית)
אמנות ויזואלית
גריימס יצרה בעצמה את עטיפות כל אלבומיה, ובנוסף יצרה איור לכל שיר באלבומה הרביעי Art Angels, המגיעים יחד עם התקליט של האלבום. הסגנון האמנותי שלה מושפע מאנימה יפנית, מאנגה וקומיקסאים, ביניהם צ'ארלס ברנס ודניאל קלוז. גריימס עיצבה את המרצ'נדייז שלה, הכוללים חולצות ופוסטרים. איוריה הוצגו בגלריות אומנות, בין היתר במוזיאון גוגנהיים בילבאו. בפברואר 2021 מכרה גריימס, באתר המכירות Nifty Gateway, אמנות דיגיטלית של תמונות וקטעי וידאו עם אסימונים חסרי תחליף, בשווי 6 מיליון דולר.
אנטי-מדע
היסטוריה
פרידריך ניטשה טען במסגרת "המדע העליז" כי "לאמונות מוחלטות אין אזרחות במדע, כפי שנאמר בצדק. רק כאשר הן מחליטות לרדת לצניעות של השערה, של נקודת מבט ניסיונית וזמנית, של פיקציה רגולטיבית, הן עשויות להתקבל ואף לזכות בהערכה מסוימת בתחום הידע – אם כי תמיד תחת ההגבלה שהן נותרות תחת פיקוחה של משטרת חוסר האמון. אך אם נשקול בדייקנות רבה יותר, האם אין פירוש הדבר שאמונה עשויה להתקבל כמדעית רק כאשר היא מפסיקה להיות אמונה? האין יסודה של דיסציפלינת הרוח המדעית בכך שאין עוד להרשות לעצמנו אמונות מוחלטות? כנראה שזה אכן כך. אך עדיין יש לשאול: כדי שתוכל הדיסציפלינה הזו להתחיל, הלא כבר הייתה קיימת בוודאי אמונה, ואף אמונה כה מחייבת ובלתי מותנית שהיא הקריבה את כל האמונות האחרות לשמה. ברור שגם מדע נשען על אמונה; אין מדע 'ללא הנחות מראש'. השאלה אם יש צורך ב'אמת' חייבת הייתה להיות מאושרת לא רק מראש, אלא גם באותה מידה בה העיקרון והאמונה באים לידי ביטוי: 'אין דבר נצרך יותר מאשר האמת, וביחס אליה לכל השאר יש רק ערך מדרגה שנייה".
רדוקציוניסטיות
בנוסף המחקר המדעי הוביל לכך שתחומים שנראו בעבר דוממים, אחידים או בלתי קשורים התבררו כגורמים פעילים או בעלי קשר חזק לתחומים אחרים. לדוגמה גילוי החיידקים הוביל למסקנות כי מה שנראה לדורות העבר כדבר דומם (כמו שלולית מים, או אבק או משטח של שולן) הוא למעשה יקום שוקק חיים. כ-200 שנה מאוחר יותר התגבשה תאוריית החיידקים כגורמי מחלות והתברר כי יצורים זעירים אלה מחוללים את רוב המחלות המדבקות - תחום שגם לאחר גידולי החיידקים לא נחשב כדבר קשור. בהמשך התברר כי בעלי חיים - הן גדולים כמו אווזים או חזירים או קטנים כמו זבובים או יתושים יכולים לעביר חיידקים וטפילים לבעלי חיים אחרים ואף לבני אדם וכי דבר זה משפיע מאד הן על בריאות הציבור והן על החקלאות. אנשים במאה ה-19 היו מתקשים להבין מה התרומה הגדולה שיכולה להיות לפטריות על חייהם. לאחר גילוי האנטיביוטיקה התברר כי יש מאבק מתמיד בין פטריות לבין חיידקים וכי ניתן לנצל דבר זה כדי לפתח תרופות. בהמשך התברר כי חיידקים לא רק יכולים לפגוע בבני האדם ובבעלי חיים אחרים אלה שחלקם גדלים בתוך גופי בעלי החיים והאדם (לדוגמה מיקרוביום), מקיימים איתם קשר סמביוטי וחייוניים לבריאות. קשרים רבים נוספים נמצאו בתחומים שונים שבעבר היה קשה לדמיין את הקשר בינהם - לדוגמה הקשר בין התפתחות יסודות כימיים לבין התפתחות שמשות, או קשרים בין התפתחות אבולוציונית של בעלי חיים לבין מחקרי אבולוציה המשמשים בתחומים אחרים כמו תכנות מחשבים. או הקשר בין דעיכה רדיואקטיבית לבין שימוש בה לשם תארוך היסטורי.
משפט התלתן
הוכחה באמצעות משפט תאלס השני
חוצה זווית פנימי וחוצה זווית חיצוני מאונכים זה לזה, מה שאומר ש-. בגלל משפט תאלס השני, זה אומר שהמעגל שקוטרו II_A עובר דרך B ו-C. מרכז מעגל זה צריך להיות על ישר II_A (שכן הוא קוטר) וגם על האנך האמצעי של BC שכן אלו נקודות על המעגל. חיתוך שני הישרים האלו הוא S ולכן הוכחנו שיש מעגל שמרכזו S שעובר דרך I,B,C,I_A.
גריימס (מוזיקאית)
חיים אישיים
בשנת 2018 החלה גריימז לצאת עם יזם הטכנולוגיה אילון מאסק. ב-4 במאי 2020 נולד בנם, X Æ A-12. רשות האוכלוסין של קליפורניה דחתה את השם הזה עקב החוק במדינה הקובע שרק אותיות אנגליות קבילות למתן שמות, ולא מספרים או סימנים. לבסוף בני הזוג בחרו בשם "X AE A-XII".
סקין יארד
במרץ 1991, עזב דניאל האוס את הלהקה מאחר שהוא הפך לאב והעדיף לבלות זמן עם משפחתו. הוא הוחלף על ידי פאט פדרסון שנשאר עם הלהקה עד הסוף. הלהקה החליטה על התפרקותה ב־1993 אחרי הקלטת אלבומה החמישי.
אנטי-מדע
תחומים נוספים
ניתן לראות שלושה תחומים עיקריים של אנטי-מדע בפילוסופיה, סוציולוגיה ואקולוגיה.
בריאות
לעומת זאת, בריאן מרטין מתח ביקורת על גרוס ולויט באומרו כי "הגישה הבסיסית שלהם היא לתקוף קונסטרוקטיביסטים על כך שהם לא פוזיטיביסטים", וכי המדע "מוצג כאובייקט אחיד, המזוהה בדרך כלל עם ידע מדעי. הוא מוצג כנייטרלי ואובייקטיבי. שנית, נטען כי המדע מותקף על ידי 'אנטי-מדע' המורכב בעיקרו מאידאולוגים המאיימים על הנייטרליות והאובייקטיביות שהם בסיסיים למדע.
כתביו של רוברט מ. יאנג משמשים להמחשת השקפות אנטי-מדעיות יותר: "כוחם של תנועת האנטי-מדע ושל הטכנולוגיה האלטרנטיבית הוא בכך שדובריהם הצליחו לשמר את החזון האוטופי בעודם מנסים ליצור התגלמויות קונקרטיות שלו". "הכוחות החברתיים, האידאולוגיים והכלכליים האמיתיים המעצבים את המדע ... התנגדו ברובם לגישות אלה. מרבית המדענים שונאים אותן ומכנים אותן 'אנטי-מדע'. אבל הן נחוצות בדחיפות, מכיוון שהן הופכות את המדע למודע לעצמו, ובתקווה גם ליותר ביקורתי כלפי עצמו וליותר אחראי ביחס לכוחות המעצבים סדרי עדיפויות, קריטריונים, יעדים".
אנשים שמתנגדים לחיסונים מסתמכים על כל מה שמגיע לידם ומציגים חלק מהטיעונים שלהם כמדעיים, אולם נימה של אנטי-מדע היא חלק מגישתם.
יעקב אבן (דובר צה"ל)
דובר צה"ל
בשנות כהונתו של תת-אלוף יעקב אבן כדובר צה"ל אירעו אירועים ביטחוניים וצבאיים רבים, הבולטים שבהם היו תקיפת הכור הגרעיני בעיראק ב-1981 ומלחמת לבנון הראשונה ב-1982.
אירועים אחרים
ב-12 באפריל 1983 התחוללה פרשת קו 300 כאשר מחבלים השתלטו על אוטובוס ולקחו את נוסעיו כבני ערובה. למחרת נערכה פעולת חילוץ של נוסעי האוטובוס, אחת מהחטופים נהרגה ונהרגו שניים מהחוטפים. שני מחבלים אחרים נהרגו לאחר שהוצאו חיים מהאוטובוס. במהלך החקירה שנערכה, צריך היה דובר צה"ל להתמודד עם האשמת קצין בכיר בצה"ל, תת-אלוף יצחק מרדכי, בהריגת המחבלים שהיו עליו, שבדיעבד התברר שנעשתה על ידי אנשי השב"כ.
קהילת יהודי סרנץ'
הקהילה בתקופת השואה
בשנת תר"צ הקהילה מנתה 955 נפשות ובשנת תש"ד מנתה הקהילה 767 נפשות לפי מפקד הקהילות. מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה (ספטמבר 1939), כשממשלת הונגריה הפרו-גרמנית חוקקה בשנת 1938 את "החוקים היהודיים". אחרי פרוץ המלחמה גויסו יהודי הונגריה לעבודות כפייה.
מזרח בנגל
תקופת שלטונם של ג'ינה ונזימודין
סר חוואג'ה נזימודין, ראש ממשלת בנגל לשעבר, היה ראש השרים הראשון של מזרח בנגל לאחר החלוקה. נזימודין היה חבר בכיר בליגה המוסלמית ואחד מ"האבות המייסדים" של פקיסטן.
טיילן הורטון-טאקר
ראשית חייו
הורטון-טאקר נולד בשיקגו, גדל בצפון שיקגו בשכונת אפטאון. הוא בנם של שירלי הורטון ומרלין טאקר. למד בבית הספר היסודי סנט מתיאס בשיקגו, שם הפרישו את הגופייה שלו – מספר 5.
לוס אנג'לס לייקרס
ב-20 ביוני 2019 נבחר הורטון-טאקר בבחירה ה-46 של דראפט ה-NBA 2019, על ידי אורלנדו מג'יק. הוא הועבר בטרייד בערב הדראפט ללוס אנג'לס לייקרס, בתמורה לבחירת סיבוב שני בדראפט 2020. ב-13 ביולי 2019 חתם הורטון-טאקר על חוזה בלוס אנג'לס לייקרס. לקראת תחילת העונה הוא הושאל לקבוצת ליגת הפיתוח של הקבוצה, סאות' ביי לייקרס. את הופעת הבכורה שלו ב-NBA ערך ב-8 בדצמבר 2019, מול מינסוטה טימברוולבס. הוא קיבל תפקיד גדול יותר במהלך ה-NBA Bubble כיוון שהלייקרס השיגו את המאזן הטוב ביותר במערב ואף פתח בחמישייה במשחק האחרון. ב-12 בספטמבר 2020 קלע הורטון-טאקר 9 נקודות ב-10 דקות מהספסל במשחק החמישי של חצי גמר המערב, ועזר ללייקרס להשיג ניצחון 119–96 מול יוסטון רוקטס ולעלות לשלב הבא. הורטון-טאקר זכה באליפות ה-NBA כאשר הלייקרס גברו על מיאמי היט בגמר ה-NBA 2020 ב-6 משחקים. הוא הפך לשחקן השני הכי הצעיר בתולדות ה-NBA שזוכה באליפות, בגיל 19 ו-322 יום.
יוטה ג'אז
ב-25 באוגוסט 2022, עבר הורטון-טאקר בטרייד לג'אז יחד עם חברו לקבוצה סטנלי ג'ונסון, בעוד שפטריק בוורלי עשה את הדרך ההפוכה מהג'אז ללייקרס.
מתודולוגיית פיתוח תוכנה
מודל ה-V
בפועל, יכולות להיות יותר מ-4 רמות פיתוח אל מול 4 רמות בדיקה והדבר תלוי בארגון ובמתודולוגיה ויכול להשתנות בין פרויקט לפרויקט, אולם, הנפוץ ביותר הוא הבחנה בין 4 רמות.
מתודולוגיות זריזות
מתודולוגיה זריזה (באנגלית: Agile) לפיתוח תוכנה היא מתודולוגיה איטרטיבית, שהותאמה לפיתוח תוכנה בצוותים קטנים, תוך שימת דגש על יעילות, זריזות ואיכות. משפחה זו מקבלת בברכה שינויים במפרטי התוכנה, ומתייחסת לפיתוח כאל משחק של שיתוף פעולה מוּכְוון-מטרה (בדומה לטיפוס הרים). המתודולוגיות במשפחה זו שמות דגש רב על סביבת עבודה מתאימה, זרימת מידע אוסמוטית בין חברי הצוות, ותקורה פורמלית־טקסית נמוכה. עקרונות היסוד של משפחה זו נקבעו במשותף על ידי רבים מהמובילים בחקר וביישום מערכות תוכנה, ופורסמו ברבים במנשר לפיתוח תוכנה זריז.